पाएं अपने शहर की ताज़ा ख़बरें और फ्री ई-पेपरडाउनलोड करें
चंडीगढ़। पंजाबी लेखक सभा चंडीगढ़ की ओर से रविवार सुबह 11 बजे पंजाब कला भवन में साहित्यकार गोवर्धन गब्बी की पंजाबी भाषा में नई स्टोरी बुक, 'परमजाल का लोकार्पण किया जाएगा। इसके बाद इस किताब पर प्रोग्रैम में शिरकत के लिए आए मेहमानों और साहित्यकारों की विचार-चर्चा भी होगी। इस मौके पर मौजूद कविओं का कवि दरबार भी आयोजित होगा। इस कार्यक्रम की अध्यक्षता साहित्य अकादमी अवार्डी मोहन भंडारी करेंगे जबकि डॉ. शरणजीत कौर और डॉ. गुरमेल सिंह पेपर पढ़ेंगे।
सिटी लाइफ से हुई बात में गोवर्धन गब्बी ने बताया कि रिलीज होने वाली यह उनकी चौथी किताब और दूसरी स्टोर बुक है। इसके पहले उनकी दो पोएट्री बुक्स और साल 2009 में शॉर्ट स्टोरीज की किताब, 'गुरदखणा पाठकों के बीच आ चुकी है। गोवर्धन ने बताया कि उनकी इस किताब में 12 कहानियां हैं जो आदमी-औरत के जायज और नाजायज रिश्तों, जात-पात और अन्य समाजिक कुरीतियों पर आधारित है। इसके बाद गोवर्धन की अंग्रेजी में शॉर्ट स्टोरीज की किताब, 'डाउन टू अर्थÓ और पंजाबी में नॉवल 'पूरणकथा पाठकों के बीच आएगी। गोवर्धन ने कहा कि पोएट्री और नॉवल से ज्यादा मुश्किल कहानी लिखना होता है क्योंकि एक तय शब्दों की सीमा में ही कहानी को शब्दों में पिरोना होता है। उन्हें खुद कहानी लिखने में काफी सोचना पड़ता है। वह कुछ कहानियों को दो महीने में पूरा लिख डालते हैं तो कुछ दो साल में पूरी नहीं होतीं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn